Նիկոլայ Դուբրովին

Նիկոլայ Ֆեոդորովիչ Դուբրովին (, ), ռուս ռազմական պատմաբան։ Պետերբուրգի ԳԱ ակադեմիկոս (1890 թվականին), հրետանու գեներալ։ Ավարտել է Միխայլովյան հրետանային ակադեմիան։ 1869 թվականից Գլխավոր շտաբում զբաղվել է ռազմապատմական ուսումնասիրություններով։ 1882 թվականից եղել է Ռազմագիտական կոմիտեի անդամ, 1893 թվականից՝ ԳԱ գիտական քարտուղար, 1896 թվականից՝ «Ռուսկայա ստարինա» () ամսագրի խմբագիր։ Հեղինակ է բազմաթիվ հոդվածների և մենագրությունների, որոնք պարունակում են փաստական հարուստ նյութ (մասնավորապես արժեքավոր են հայ ժողովրդի պատմության 19-րդ դարի 1-ին կեսի վերաբերյալ նյութերը)։ «Կովկասում ռուսների պատերազմի ու տիրակալման պատմությունը» (հ․ 1-6, 1871-1888 թվականներին), «1853-1856 թվականներ Արևելյան պատերազմը» (1878 թվականին), «Ղրիմի միացումը Ռուսաստանին» (հ․ 1-4, 1885-1889 թվականներին), «Հայրենական պատերազմը ժամանակակիցների նամակներում» (1882 թվականին) և այլ աշխաաություններ շարադրված են պաշտոնական պատմագրության տեսանկյունից։

Ծանոթագրություններ 

Ռուս պատմաբաններ
Ռուս ռազմական գործիչներ